
Ministru kabineta noteikumi Nr. 145
Rīgā 2026. gada 17. martā (prot. Nr. 15 37. §)
Grozījumi Ministru kabineta 2008. gada 14. jūlija noteikumos Nr. 559 "Invazīvo augu sugas – Sosnovska latvāņa – izplatības ierobežošanas noteikumi"
Izdoti saskaņā ar Augu aizsardzības likuma 5.panta 15.punktu
· Izdarīt Ministru kabineta 2008. gada 14. jūlija noteikumos Nr. 559 "Invazīvo augu sugas – Sosnovska latvāņa – izplatības ierobežošanas noteikumi" (Latvijas Vēstnesis, 2008, 122. nr.; 2014, 174. nr.; 2021, 169. nr.) šādus grozījumus:
· 1. Izteikt 4. punktu šādā redakcijā:
· "4. Dienests piecu darbdienu laikā pēc šo noteikumu 3. punktā minēto dokumentu saņemšanas nosūta personai paziņojumu par iesnieguma saņemšanu un tā izskatīšanas termiņu. Ja persona iesniedz visus dokumentus un tie atbilst šo noteikumu prasībām, personu reģistrē datubāzē. Ja persona neiesniedz visus dokumentus vai tajos norādītā informācija neatbilst šo noteikumu prasībām, personu datubāzē nereģistrē."
· 2. Papildināt ar 4.1 punktu šādā redakcijā:
· "4.1 Ja dienests desmit darbdienu laikā pēc visu šo noteikumu 3. punktā minēto dokumentu saņemšanas nav informējis personu par informācijas iekļaušanu datubāzē vai par atteikumu to iekļaut, uzskata, ka informācija ir iekļauta datubāzē."

